《立夏日，赋得未到晓钟犹是春，有感三首 其一》
清代·周馨桂

宵钟未晓尚春风，一遇鸡鸣漏便终。饯别韶光惊短梦，成阴夏木谢芳丛。

平生毁誉冰凝泮，身世兴衰日昃中。万事输人何足校，只嫌岁月太匆匆。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。